**LĒMUMS**

Liepājā

|  |  |  |
| --- | --- | --- |
| 2024. gada 13. jūnijā | Nr.269/6  (prot. Nr.6, 27.§) |  |

Par sadarbības līguma slēgšanu

Pamatojoties uz Pašvaldību likuma 4. panta pirmās daļas 4. punktu, Ministru kabineta 2023. gada 4. aprīļa noteikumiem Nr.168 "Latvijas Atveseļošanas un noturības mehānisma plāna otrās komponentes "Digitālā transformācija" 2.3. reformu un investīciju virziena "Digitālās prasmes" 2.3.2. reformas "Digitālās prasmes sabiedrības un pārvaldes digitālajai transformācijai" 2.3.2.3.i. investīcijas "Digitālās plaisas mazināšana sociāli neaizsargātajām grupām un izglītības iestādēs" īstenošanas noteikumi", Liepājas valstspilsētas un Dienvidkurzemes novada attīstības programmas 2022.-2027. gadam rīcības virziena Nr.7 "Kvalitatīva, pieejama, iekļaujoša izglītība", uzdevuma Nr.7.1. "Nodrošināt kvalitatīvas un mūsdienu prasībām atbilstošas pirmsskolas, pamatizglītības, vispārējās vidējās un interešu izglītības apguves izvēles iespējas un pieejamību" projektu Nr.D\_7.1.8. "Liepājas pilsētas izglītības iestāžu tīkla infrastruktūras, energoefektivitātes paaugstināšanas pasākumi un ēku atjaunošana un piegulošo teritoriju labiekārtošana, mācību līdzekļu un IKT modernizācija", izskatot Liepājas valstspilsētas pašvaldības domes pastāvīgās Izglītības, kultūras un sporta komitejas 2024. gada 6. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Slēgt sadarbības līgumu ar Izglītības un zinātnes ministriju kā projekta īstenotāju, lai Latvijas Atveseļošanās un noturības mehānisma plāna 2.3.2.3.i. investīcijas "Digitālās plaisas mazināšana sociāli neaizsargātajām grupām un izglītības iestādēs" projekta īstenošanā Izglītības un zinātnes ministrija veiktu priekšizpēti un izstrādātu gala nodevumu par interneta datu pārraides jaudas problēmām un vajadzībām izglītības iestādēm, tai skaitā par nepieciešamajiem uzlabojumiem, rekomendācijām interneta datu pārraides jaudas uzlabošanai.

2. Pilnvarot Liepājas Izglītības pārvaldi pildīt Sadarbības līguma sadarbības partnera pienākumus un pārraudzīt līguma izpildi.

3. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Attīstības pārvaldei, Liepājas Izglītības pārvaldei | |